Aprelevka
Aprelevka (rus. Апрелевка) – miestas Rusijoje, Maskvos srityje, 25 km į pietvakarius nuo Maskvos, prie Desnos upės (Pachros intakas). Geležinkelio stotis prie Maskvos-Kalugos geležinkelio, greta praeina Maskvos-Kijevo plentas (M3). Poligrafijos, mašinų gamybos (šildytuvų, rentgeno aparatų) pramonė, sporto inventoriaus gamyba. Yra Pranašo Elijo cerkvė (2002 m.), Didžiojo Tėvynės karo memorialas, netoliese yra XVIII a. Demidovų dvaras.